Nemendur í myndlist og á starfsbraut gerðu sér dagamun og brugðu sér í menningarferð til Akureyrar í gær . Þar er blómlegt menningarlíf og margt að sjá . Til að fá smá nasasjón af því sem þar er í gangi var ákveðið að fara á nokkra staði þó stoppað væri stutt á hverjum þeirra . Fjölbreyttar sýningar eru í nýjum salarkynnum Listasafns Akureyar . / Talk to Me ! Sýningin vísar í ævintýraheima , með frjóu ímyndunarafli og leikgleði og höfða litrík verkin til barna á öllum aldri - ekki síst til barnsins sem býr innra með fullorðnum . Málverk , skúlptúrar , vídeóverk , ljósmyndir , lágmyndir , textílverk , bókverk og teikningar úr eigu safnsins eru til sýnis undir titlinum Úrval . Það vakti áhuga nemenda hve margir listamenn af utanverðum Tröllaskaga eiga verk þar . Þá var skoðuð sýningin Vor með verkum þrjátíu norðlenskra listamanna . Þar á meðal tveggja kennara í MTR , Sigurðar Mar og Bergþórs Morthens . Því næst var haldið í Rösk listrýmiþar sem Jonna tók á móti hópnum og fræddi um starfssemina þar . Mjólkurbúðin er salur myndlistarfélags Akureyrar þar sem skoðuð var sýningin Samleikur . Eftir gott hádegishlé var haldið í Kaktus sem er bæði vinnustofa listamanna og sýningarrými . Þar mátti sjá sýninguna Orlofeftir Jónínu Björgu Helgadóttur .